અધ્યાપનના વ્યવસાય સાથે સંકળાયેલા રહ્યા હોઈ અભ્યાસકેન્દ્રી અભિગમ તો રહ્યો જ હોય. સરલતા સાથે, પરિભાષાઓની આંટીઘૂંટીથી પર રહી બને એટલા વિદ્યાર્થીઓના દિલોદિમાગને રસપ્રદ રીતે આપણી વાત પહોંચાડવી, એને તર્કની સાથે આધારો પૂરા પાડતા રહેવા, શક્ય હોય ત્યાં પૂર્વેના સૈદ્ધાંતિક સમર્થનો જોડતાં જવાં અને બધું સહજ લાગે એ રીતે ગોઠવતાં જવું – આ બધું જો વિવેચન કહેવાતું હોય તો કર્યું છે. માસ્તરો કે અધ્યાપકીય ગણો તો એમ, પણ કર્યું છે આ ને બસ આ જ !